Κάρα Ντελεβίν

Η Κάρα Τζόσελιν Ντελεβίν (αγγλικά: Cara Jocelyn Delevingne, γενν. 12 Αυγούστου 1992) είναι Αγγλίδα μοντέλο, ηθοποιός και τραγουδίστρια. Υπέγραψε το πρώτο της συμβόλαιο ως μοντέλο, το 2009, με το πρακτορείο μοντέλων Storm Management. Κέρδισε το βραβείο Μοντέλο της Χρονιάς το 2012 και 2014, από τα Βρετανικά Βραβεία Μόδας.

Ξεκίνησε την υποκριτική της καριέρα, το 2012, με ένα μικρό ρόλο στην ταινία Άννα Καρένινα. Στον χώρο της μόδας είναι γνωστή κυρίως για τα μεγάλα και πυκνά φρύδια της. Έκτος απ' το μόντελινγκ και την υποκριτική, τραγουδάει και παίζει κιθάρα και ντραμς.

 Πρώιμα χρόνια 
Γεννήθηκε στο Χάμερσμιθ του Λονδίνου, κόρη του κατασκευαστή ακινήτων Τσαρλς Χάμαρ Ντελεβίν (γενν. 1949) και της Παντόρα Αν Ντελεβίν (γενν. 1959, το γένος Στίβενς). Έχει δύο μεγαλύτερες αδελφές, τις Κλόι (γενν. 1985) και Πόπι (γενν. 1986) καθώς κι έναν ετεροθαλή αδελφό, τον Άλεξ, από τον πατέρα της. Μέχρι την ηλικία των δεκαέξι, φοίτησε στο σχολείο θηλέων Φράνσις Χόλαν στο κεντρικό Λονδίνο και συνέχισε στο σχολείο Μπιντέιλς για μια χρονιά, όπου και αποφάσισε να σταματήσει για να ασχοληθεί με το modeling, ακολουθώντας την αδελφή της, Πόπι.

 Καριέρα 

 Ως μοντέλο 
Η Ντελεβίν ξεκίνησε την καριέρα της ως μοντέλο, σε ηλικία 10 ετών, κάνοντας φωτογραφίσεις για διάφορα περιοδικά. Το 2009, υπέγραψε συμβόλαιο με το πρακτορείο μοντέλων  Storm Model Management, του οποίου ιδρύτρια είναι η Ελληνικής καταγωγής Σάρα Δούκα, που είχε ανακαλύψει και την Κέιτ Μος. Το 2011, η Ντελεβίν πήρε μέρος στην ανοιξιάτικη / καλοκαιρινή καμπάνια της εταιρίας Burberry μαζί με άλλα μοντέλα, όπως η Τζούρνταν Νταν.

Η πρώτη εμφάνιση της Ντελεβίν στην πασαρέλα, έγινε το 2011, συγκεκριμένα στην εβδομάδα μόδας του Λονδίνου, όπου ήταν ένα από τα μοντέλα για την φθινοπωρινή / χειμερινή κολεξιόν της Burberry Prorsum. Ανάμεσα στα μοντέλα αυτής της συλλογής, ήταν και Έντι Κάμπελ (που είναι και πνευματική της αδερφή) αλλά και η Τζούρνταν Νταν.

Η Ντελεβίν έχει εμφανιστεί σε πολλές διαφημιστικές καμπάνιες για διάφορες εταιρίες μόδας & ομορφιάς, όπως H&M (2011), Dominic Jones Jewellery (2012), Blumarine, DKNY, Tom Ford, Yves Saint Laurent, Zara και Chanel.

Το 2012, χαρακτηρίστηκε από την Vogue ως "Πρόσωπο Αστέρι" του φθινοπώρου/χειμώνα 2012-2013, αφού εμφανίστηκε στην πασαρέλα για μάρκες, όπως η Shiatzy Chen, Moschino, Jason Wu, Oscar de la Renta, Burberry, Dolce & Gabbana, Fendi, Stella McCartney, DSquared², Lanvin, Givenchyκαι Chanel.

Η Ντελεβίν έχει κοσμήσει το εξώφυλλο της Vogue UK συνολικά τρεις φορές, ενώ έχει κοσμήσει και τα εξώφυλλα της Vogue για Κορέα, Βραζιλία, Αυστραλία, Ιαπωνία και Πορτογαλία. Την σεζόν 2012-2013, ήταν ένα από τα μοντέλα πασαρέλας της Victoria's Secret. Το 2014, η Ντελεβίν πήρε τον τίτλο "Μοντέλο της Χρονιάς" στα βρετανικά βραβεία μόδας, ενώ το 2015, ανακοινώθηκε ότι είναι το νέο στέλεχος της ελβετικής μάρκας ρολογιών TAG Heuer, ενώ το καλοκαίρι της ίδιας χρονιάς, μπήκε και στο εξώφυλλο της αμερικανικής Vogue.

Τον Αύγουστο του 2015, δήλωσε την αποστασιοποίηση της από το χώρο του μόντελινγκ, αφού θέλοντας να ασχοληθεί και με την υποκριτική, είχε άγχος και αυτό την επηρέασε στην κατάσταση του δέρματος της.

 Προσωπική ζωή 
Έχει δηλώσει δημόσια ότι είναι pansexual. Τον Ιούνιο του 2015 επιβεβαίωσε τη σχέση της με την Αμερικανίδα μουσικό Στ. Βίνσεντ, με την οποία χώρισαν τον Σεπτέμβριο του 2016. Από το 2018 μέχρι το 2020 ήταν σε σχέση με την ηθοποιό Άσλεϊ Μπένσον. Από το 2022 είναι σε σχέση με την μουσικό Minke (πραγματικό όνομα: Λέα Μέισον).

Τον Οκτώβριο του 2015 μίλησε δημόσια για την κατάθλιψη, η οποία ξεκίνησε στην ηλικία των 15, όταν ανακάλυψε τον εθισμό της μητέρας της στα ναρκωτικά. Το 2017 αποκάλυψε σε συνέντευξη της ότι πάσχει επίσης από ΔΕΠΥ.

Ο νονός της, Νίκολας Κόλεριτζ είναι πρώην πρόεδρος της εταιρίας Condé Nast International, που δημοσιεύει πάνω από 100 γνωστά περιοδικά παγκοσμίως (εκ των οποίων Vogue, Glamour, Vanity Fair, GQ κ.α.)  ενώ νονά της είναι η ηθοποιός Τζόαν Κόλινς.

Ο παππούς της (από την πλευρά της μητέρας της), Τζόσελιν Στίβενς (1932-2014) ήταν ανιψιός του εκδότη περιοδικών, Έντουαρντ Τζορτζ Γουόρις Χάλτον (1906-1988) και εγγονός του ιδιοκτήτη μέσων ενημέρωσης Έντουαρντ Χάλτον (1869-1925) ενώ η γιαγιά της (από την πλευρά της μητέρας της), Τζέιν Σέφιλντ, ήταν προσωπική βοηθός της πριγκίπισσας Μαργαρίτας. Ο προπάππους της (από την πλευρά του πατέρα της), Χάμαρ Γκρίνγουντ, ήταν Καναδός πολιτικός.

 Φιλμογραφία 

 Ταινίες 
 Χρονιά Τίτλος Ρόλος Σημειώσεις 2012Anna Karenina Πριγκίπισσα Σοροκίνα Δευτερεύων ρόλος2014 The Face of an Angel Μέλανι Πρωταγωνίστρια2015 Paper Towns Μάργκο Ροθ Σπίγκελμαν Πρωταγωνίστρια Pan Γοργόνα Δευτερεύων ρόλος2016 Kids in Love Βαϊόλα Δευτερεύων ρόλοςSuicide SquadΔρ. Τζουν ΜουρΠρωταγωνίστρια 2017 Valerian and the City of a Thousand Planets Λορελάιν Πρωταγωνίστρια Tulip Fever Αννέτ Βασικός ρόλος2018London FieldsΚαθ ΤάλεντΒασικός ρόλοςHer SmellΚέισιΠρωταγωνίστρια

 Τηλεόραση
 Χρονιά  Τίτλος Ρόλος  Σημειώσεις 2014  Playhouse PresentsΚλόι Επεισόδιο: "Timeless"2019Carnival RowΒίγκνετ ΣτόουνμοςRunning Wild with Bear GryllsΗ Ίδια
 Βιντεοπαιχνίδια 
 Χρονιά  Τίτλος  Ρόλος  Σημειώσεις 2013  Grand Theft Auto V  Non-Stop-Pop FM DJ (η ίδια)  Φωνή

Παραπομπές

Κατηγορία:Αγγλίδες ηθοποιοί κινηματογράφου
Κατηγορία:ΛΟΑΤ πρόσωπα από το Ηνωμένο Βασίλειο
Κατηγορία:Αγγλίδες τραγουδίστριες
Κατηγορία:Ηθοποιοί βιντεοπαιχνιδιών
Κατηγορία:Αμφιφυλόφιλες γυναίκες ηθοποιοί
Κατηγορία:Μη-δυαδικά άτομα